Etelis/HeQ_v1 huggingface dataset:
שמיטה

בתקופה שלאחר חורבן הבית, בימי דור יבנה, עלתה ההקפדה על דיני השמיטה ונאסרו עניינים נוספים שהיו מותרים עד אז, כמו קניית ירקות מיד במוצאי שביעית. ניתן למצוא במקורות מתקופה זו גם התארגנות ציבורית רחבה לשמירת השמיטה והקמת מעין "אוצר בית דין" בגלגולו הקדום. מאוחר יותר, בעקבות מרד בר-כוכבא, המצב הכלכלי והדמוגרפי בארץ נעשה קשה. עד תקופה זו, מתאר רבי שמעון, היו אמנם אנשים שליקטו באיסור פירות שביעית ומכרו אותם, אך זו הייתה תופעה ספורדית; בעקבות המרד, "משרבו האנסים", תופעה זו התפשטה והיו סוחרי שביעית רבים (משנה סנהדרין פרק ג משנה ג). מתקופה זו קיימות משניות העוסקות במכירת כלי עבודה לאנשים שאינם מקפידים על דיני השמיטה.

שאלה: מי עסק במשניות בנושא מכירת כלי עבודה לאנשים שאינם מקפידים על דיני השמיטה?
תשובה: רבי שמעון

שאלה: על מה הקפידו יותר לאחר חורבן הבית?
תשובה: על דיני השמיטה

שאלה: מה היה מותר לפני חורבן הבית, ונאסר לאחר מכן?
תשובה: קניית ירקות מיד במוצאי שביעית

שאלה: במה עוסקות משניות מתקופת זו?
תשובה: במכירת כלי עבודה לאנשים שאינם מקפידים על דיני השמיטה

שאלה: מה קרה בעקבות מרד בר-כוכבא?
תשובה: המצב הכלכלי והדמוגרפי בארץ נעשה קשה

שאלה: מה הייתה המטרה של ההתארגנות הציבורית בתקופת שלאחר חורבן הבית?
תשובה: לשמירת השמיטה
לוב

במהלך מלחמת האזרחים הקימו המורדים את מועצת המעבר הלאומית, (ערבית: المجلس الوطني الانتقالي) בהנהגת מוסטפא עבד אל-ג'ליל, שהוכרה על ידי האומות המאוחדות. מועצת המורדים כינתה את המדינה "לוב" או "הרפובליקה של לוב" (בערבית: الجمهورية الليبية) ובמשך מספר חודשים פעלה במקביל לממשל מועמר קדאפי, שתחת הנהגתו המדינה נקראה הקהילייה הערבית הלובית הסוציאליסטית העממית העצומה (בערבית: الجماهيريّة العربيّة الليبيّة الشعبيّة الإشتراكيّة العظمى, תעתיק מדויק: אַלְגַ'מַאהִירִיָּה אלְעַרַבִּיָּה אללִּיבִּיָה אלשַּעְבִּיָּה אלְאִשְׁתִרַאכִּיָּה אלְעֻטְ'מַא) (מוסדותיה היו בעיר סירת).

שאלה: מתי הוקמה מועצת המעבר הלאומית?
תשובה: במהלך מלחמת האזרחים

שאלה: כמה זמן התקיים ממשל מועמר קדאפי?
תשובה: במשך מספר חודשים

שאלה: היכן היו מוסדות ממשלו של קדאפי?
תשובה: סירת

שאלה: מי היה מנהיג מועצת המעבר?
תשובה: מוסטפא עבד אל-ג'ליל

שאלה: איך כינה קדאפי את מדינתו?
תשובה: הקהילייה הערבית הלובית הסוציאליסטית העממית העצומה
יוזף מנגלה

ב־1932 הצטרף מנגלה לארגון ה"שטאלהלם" (קסדת הפלדה), ארגון פארא-צבאי בעל נטייה ימנית שמרנית, אשר צורף בשנת 1933 לארגון הנאצי SA. בשנה זו פרש מנגלה מן הארגון עקב בעיות בריאות. ב-1937 החל לעבוד כעוזר מחקר לפרופסור פרשוהר אשר הרבה להשתמש בתאומים למחקריו. ב־1938 הצטרף מנגלה למפלגה הנאצית, ואל ארגון האס אס, שבו שירת והתאמן באימונים צבאיים. ב־1940 הצטרף ליחידת מילואים צבאית רפואית, ובשלוש השנים הבאות שירת בדיוויזיית פאנצר אס אס החמישית ועוטר בשורותיה בצלב הברזל דרגה ראשונה. ב־1942 נפצע בעת ששירת בחזית הרוסית, והוכרז כבלתי כשיר לשירות קרבי. בשלב זה החזיק מנגלה בדרגת אוברשטורמפיהרר (המקבילה לדרגת קפיטן בצבא הגרמני), ולאחר שהחלים מפציעתו נשלח אל מחנה ההשמדה אושוויץ. ב־24 במאי 1943 מונה לרופאו של "מחנה הצוענים" BIIE במתחם אושוויץ בירקנאו, אך בספטמבר 1944 חוסל חלק זה של המחנה, וכל יושביו הושמדו בגז. לאחר מכן מונה מנגלה לרופא המחנה הראשי באושוויץ II בירקנאו. בניגוד לדעה הרווחת, לא היה מנגלה הרופא הראשי באושוויץ - תפקיד זה מילא איש האס אס אדוארד וירטס. עם זאת, ההשמדה בוצעה במחנה משנה זה, ולכן היה למנגלה חלק מכריע בפעולות ההשמדה.

שאלה: מדוע מנגלה פרש מהארגון ב1933?
תשובה: עקב בעיות בריאות

שאלה: מי היה עוזר מחקרו של פרופסור פרשוהר ב1937?
תשובה: מנגלה

שאלה: היכן נערכו מחקריו של פרופסור פרשוהר?
תשובה: אושוויץ

שאלה: לאיזה ארגון צירפו את ה"שטאלהלם" בשנת 1933?
תשובה: לארגון הנאצי SA

שאלה: באיזו שנה הצטרף מנגלה לארגון ה"שטאלהלם"?
תשובה: ב־1932

שאלה: מתי הוקם הארגון "שטאלהלם"?
תשובה: ב־1932

שאלה: מהי משמעות השם "שטאלהלם"?
תשובה: קסדת הפלדה
אמנון ליפקין-שחק

בשנת 1977 התמנה למפקד חטיבת הצנחנים הסדירה ופיקד עליה במהלך מבצע ליטני. עם סיום המבצע כמעט שהודח מתפקידו על ידי הרמטכ"ל מוטה גור, משום שב-5 באפריל, שישה חיילים ואזרח יצאו עם רכב לטיול, עברו את המחסומים שהציבו חייליו באופן מכוון ונכנסו לשטחים שלא בשליטת צה"ל. בהתקלות עם מחבלים נהרגו 4 מהחיילים, חייל ואזרח הצליחו לחמוק אך נשבה חייל המילואים אברהם עמרם, ששוחרר מאוחר יותר בעסקת שבויים עם אש"ף. לאירוע זה קדם אירוע נוסף שהייתה מעורבת בו משאית קשר שעברה את המחסום בשוגג. תא"ל אורי שמחוני שכנע את הרמטכ"ל לחזור בו מכוונתו זו. במהלך התפקיד פיקד ליפקין גם על מבצע שלכת, פשיטה של חטיבת הצנחנים ושייטת 13 על בסיס מחבלים בדהר אל- בורג' שבלבנון. במהלך המבצע נהרגו שני מפקדי פלוגות ונקברו תחת קיר בטון של אחד הבתים. חילוצם של השניים דרש זמן רב ובשל העובדה כי כוחות תגבורת של המחבלים עמדו להגיע במהרה לאזור הפעולה, קיבל ליפקין-שחק פקודה לסגת מבלי לחלץ את גופות הלוחמים. על אף זאת התעקש ליפקין-שחק על השלמת מאמצי החילוץ. עמדתו נתקבלה והכוח הצליח לפנות את ההריסות ולחלץ את הגופות. כמו כן פיקד ליפקין-שחק על מבצע מנורה.

שאלה: במבצע ליטני, מה היה גורלם של החיילים במחסומים?
תשובה: התקלות עם מחבלים

שאלה: מי שכנע את הרמטכ"ל לבטל את הדחת מפקד חטיבת הצנחנים?
תשובה: תא"ל אורי שמחוני

שאלה: מי החייל שנשבה במבצע ליטני?
תשובה: אברהם עמרם

שאלה: איפה חטיבת הצנחנים ושייטת 13 פלשו?
תשובה: בסיס מחבלים בדהר אל- בורג' שבלבנון
מלטה

בשנת 1091 כבשו הנורמנים את מלטה וסיפחו אותה לממלכה שהקימו בסיציליה. על פי המיתוס המקומי רוג'ר הראשון, כובש האי, העניק לתושביו הנוצרים את דגלו כתודה על שנלחמו למענו. צבעי האדום לבן בדגל מלטה הנוכחי הם מחווה למיתוס זה. לאחר הכיבוש הנורמני נוצרה האצולה המלטזית. עד היום קיימת באיים שיטת תוארי אצולה הכוללת שימוש ב-32 תארים. מלטה הייתה לחלק ממלכות סיציליה שהקיפה גם את המחצית הדרומית של חצי האי האיטלקי. הכנסייה הקתולית הוכרה כדת המדינה והייתה כפופה לבישופות פלרמו. בניינים בסגנון הנורמני נבנו באי, בעיקר בבירה העתיקה מדינה. בין השנים 1194–1266 הייתה מלטה חלק מהאימפריה הרומית הקדושה תחת שלטון שושלת הוהנשטאופן. התרבות והדת האירופאיות העמיקו את חותמן במלטה, אך הבסיס הכלכלי המסחרי שלה הידרדר והאי תיפקד בעיקר כבסיס חיל משמר מבוצר. ב-1224 היה גירוש המוני של ערבים מהאי, ובמקומם יושבו נוצרים מסילנו שבחבל אברוצו באיטליה. ב-1249 ציווה הקיסר פרידריך השני על גירוש של כל המוסלמים ממלטה או על התנצרותם. תקופה קצרה נשלט האי על ידי בית אנז'ו, שבזז את האי גוזו תוך כדי מלחמתו ברפובליקה של ג'נובה.

שאלה: היכן נמצאת מלטה?
תשובה: סיציליה

שאלה: באיזו שנה ציווה הקיסר פרידריך השני על גירושם של כל המוסלמים ממלטה או על התנצרותם?
תשובה: 1249

שאלה: מי כבשו את מלטה?
תשובה: הנורמנים

שאלה: באיזו שנה סופחה מלטה לממלכה בסיציליה?
תשובה: 1091

שאלה: מי היה כובש האי מלטה ע"פ המיתוס המקומי?
תשובה: רוג'ר הראשון

שאלה: מהם הצבעים המופיעים בגדל מלטה?
תשובה: אדום לבן

שאלה: איזו אצולה נוצרה לאחר שהנורמנים כבשו את מלטה?
תשובה: המלטזית
חרקים

בתרבות האנושית לחרקים שונים דימוי שונה. חלק מהחרקים - הפרפרים, למשל - נחשבים כסמל ליופי; אחרים נחשבים בדרך כלל למעוררי סלידה. יש חרקים - דבורת הדבש, למשל - המשמשים את האדם זה אלפי שנים, וזוכה לדימוי של חרוצה, בדומה לנמלה, המואנשת לעיתים קרובות בספרות. מקרב החיפושיות, מושית השבע זוכה לחיבה מיוחדת משני טעמים: היותה מדביר טבעי של כנימות המזיקות לחקלאות והמראה שלה, שנחשב לחמוד ויפה. לעומתם, חרקים רבים - הזבוב, היתוש והתיקן (ג'וק) - הם מטרד עבור רוב האנשים, אשר עלול להיות רציני בשל יכולתם של חרקים אלו להעביר מחלות. חרקים אחרים, כגון הארבה (כינוי לחגבים אשר מתאגדים בקבוצות גדולות), ניזונים מגידולים חקלאיים ומסבים נזק כלכלי רב לאדם, וכן מוזכרים במיתולוגיה היוונית או בהגדה של פסח.

שאלה: איזה חרק נחשב כסמל ליופי בעיני אנשים?
תשובה: פרפרים

שאלה: כיצד רואה התרבות האנושית פרפרים?
תשובה: כסמל ליופי

שאלה: מדוע הארבה גורם לפגיעה כלכלית?
תשובה: ניזונים מגידולים חקלאיים

שאלה: מהי התוצאה של הפגיעה של הארבה בגידולים חקלאיים?
תשובה: נזק כלכלי רב

שאלה: ממה ניזונים פרפרים?
תשובה: מגידולים חקלאיים

שאלה: איזה חרק מוזכר גם במיתולוגיה היוונית וגם בהגדת פסח?
תשובה: הארבה

שאלה: מאיזו סיבה נחשבת הנמלה לחרוצה?
תשובה: היותה מדביר טבעי של כנימות המזיקות לחקלאות
דיכאון קליני

מספר מחקרים רחבי-היקף מראים כי שיעורי הדיכאון גברו בעולם בעשורים האחרונים, וכ-16% מכלל האוכלוסייה יסבלו מדיכאון במהלך חייהם. בנוסף, בדורות האחרונים נפוץ הדיכאון בגילאים צעירים יותר. החוקרים הציעו סיבות רבות לממצאים אלו, למשל שינויים במבנה המשפחה, אורבניזציה, וההפחתה בהשפעות תרבותיות ודתיות. עוד נמצא, כי התופעה שכיחה יותר בקרב אנשים שחיים ללא בני זוג. נשים סובלות מדיכאון בשיעור כפול מזה של גברים, ככל הנראה בשל הבדלים פיזיולוגיים והורמונליים. נמצא כי הדיכאון מתבטא בקרב נשים בעיקר בתחושות חוסר אונים והעדר תקווה, ואילו בקרב הגברים בתחושות רוגז ועצבנות- ובשל כך ישנו קושי באבחון.

שאלה: כמה אחוזים מהאוכלוסייה סובלים כיום מדכאון?
תשובה: כ-16%

שאלה: פי כמה גברים סובלים מדכאון יותר מאשר נשים?
תשובה: בשיעור כפול

שאלה: מדוע נשים סובלות מדכאון פי 2 מגברים?
תשובה: בשל הבדלים פיזיולוגיים והורמונליים

שאלה: כיצד מתבטא דכאון אצל גברים?
תשובה: בתחושות רוגז ועצבנות

שאלה: כיצד בא לידי ביטוי דכאון אצל נשים?
תשובה: תחושות חוסר אונים והעדר תקווה

שאלה: מתי גדל שיעור הדכאון בעולם?
תשובה: בעשורים האחרונים

שאלה: אצל אילו אנשים הדכאון יותר שכיח?
תשובה: אנשים שחיים ללא בני זוג
מונופול (משחק לוח)

המיתולוגיה של משחק המונופול מספרת שבתקופת השפל הגדול בארצות הברית, איש מובטל בשם צ'ארלס דארו המציא משחק על פי חלומו להתעשר, מכר אותו לחברת האחים פארקר, ובעקבות זאת אכן התעשר, ואף הציל חברת משחקים אהובה על סף סגירה - סיפור המתואם לגישת "החלום האמריקאי". אך בפועל, את משחק המונופול המציאה במקור אישה מברנטווד, מרילנד, בשם אליזבת "ליזי" מאגי  כשלושים שנה קודם לכן, בתחילת המאה ה-20. למשחקה קראה "משחק בעל-הבית" (The Landlord Game), והיא יצרה אותו במחאה נגד אילי ההון שהופיעו אז בנוף האמריקאי, כדוגמת ג'יי. פי. מורגן. מאגי רצתה להזהיר נגד רדיפת בצע, וראתה במשחק התנגדות לקפיטליזם, לא תמיכה בו. את הפטנט הראשון על המשחק הוציאה בשנת 1903.

שאלה: איך אליזבת "ליזי" מאגי קראה למשחק שהמציאה?
תשובה: "משחק בעל-הבית"

שאלה: למי מכר צ'ארלס דארו את המונופול?
תשובה: לחברת האחים פארקר

שאלה: היכן גרה מי שהמציאה את משחק המונופול?
תשובה: ברנטווד, מרילנד

שאלה: מתי הומצא משחק המונופול?
תשובה: בתחילת המאה ה-20

שאלה: בת כמה הייתה אליזבת מאגי כשהמציאה את המשחק?
תשובה: שלושים

שאלה: היכן גר צ'ארלס דארו לפי המיתולוגיה?
תשובה: ברנטווד, מרילנד

שאלה: מי המציא את המונופול לפי המיתולוגיה?
תשובה: צ'ארלס דארו

שאלה: מה היה שמו המקורי של המונופול?
תשובה: "משחק בעל-הבית"

שאלה: באיזה שנה, על פי המיתולוגיה, המציא צ'ארלס דרו את המונופול?
תשובה: 1903

שאלה: איפה גר צ'ארלס דרו?
תשובה: ברנטווד, מרילנד

שאלה: מי המציא את המונופול באמת?
תשובה: אליזבת "ליזי" מאגי

שאלה: על פי המיטולוגיה, מי המציא את המונופול?
תשובה: צ'ארלס דארו

שאלה: איפה גרה אליזבת ליזי" מאגי?
תשובה: ברנטווד, מרילנד

שאלה: מה הייתה השראתו של צ'ארלס דארו להמציא את המונופול?
תשובה: חלומו להתעשר
תומר שרון

ב-2012 גילם את אנצלוט גובו - משרתו של שיילוק (יעקב כהן) ואחר כך של באסאניו (עידו ברטל) - בהצגה "הסוחר מוונציה" מאת שייקספיר שביים אילן רונן. באותה שנה גילם את ד"ר מאדן וד"ר פיין - פסיכיאטר ופסיכולוג במחזמר "כמעט נורמלי" מאת בריאן יורקי שביים חנן שניר. ב-2013 שיחק בהצגה "ליזיסטרטה" שכתבו (ע"פ מחזה מאת אריסטופאנס) אלי ביז'אווי ואודי בן-משה שגם ביים; גילם את חנן פיקלמן בהצגה "עת דודים" מאת רועי רשקס (ע"פ סיפור מאת מירי ורון) וביים איציק ויינגרטן, וגילם את מורטימר ברוסטר בהצגה "רעל ותחרה" מאת ג'וזף קסרלינג שביים משה קפטן. ב-2014 גילם את כריס בהצגה "פתאום הגיע סתיו" שכתב אריק קובל וביים איציק ויינגרטן". ב-2015 גילם את לורד אלן ב"נעצר בחצות" בבימויו של משה קפטן. ב-2016 החל לגלם את הקומיסר אשריך ב"לבד בברלין" בבימויו של אילן רונן. ב-2017 גילם את המספר/הרוזן ורדה ב"מיכאל קולהאס" בבימויו של אילן רונן. באותה שנה החל לגלם את בליצר העיתונאי, ב"עיתונאי על תנאי" מאת גיא מרוז בבימויו של נורמן עיסא. ב-2018 שיחק ב"פתאום הגיע סתיו" עם ליא קניג בבימויו של איציק ויינגרטן.

שאלה: איזה מחזה כתב אריסטופאנס?
תשובה: "ליזיסטרטה"

שאלה: מי ביים את ההצגה "פתאום הגיע סתיו"?
תשובה: איציק ויינגרטן

שאלה: מי כתב את המחזה "מיכאל קולהאס"?
תשובה: אילן רונן

שאלה: באיזו שנה החל לשחק ב"עיתונאי על תנאי"?
תשובה: 2017
תיבת נח

מאז ומתמיד ניסו רבים להתחקות אחר האתר שבו נחה התיבה ולחפש שרידים ששרדו ממנה. כבר ברוסוס, ההיסטוריון הבבלי שחי במאה השלישית לפני הספירה, תיאר שמועה שרווחה בימיו ששרידי התיבה קיימים עדיין בארמניה על הרי קורדוכים, ואנשים נוהגים לקחת מעצים אלו כדי שישמשו עבורם כסגולה. דברי ברוסוס מובאים אצל יוסף בן מתתיהו, שמספר שם על מחברים נוספים, בין המאה ה-3 לפנה"ס והמאה ה-1 לפנה"ס, שכתבו דברים דומים. הוא עצמו מספר שבימיו היו מראים את שרידי התיבה לחפצים לראותה: "הארץ הקרויה ארץ קרחי... בה נמצאים גם שרידי התיבה שלפי הסיפור ניצל בה נח מהמבול, ומראים אותה עד היום לכל מי שרוצה לראותה". ייתכן שמסורות אלה עומדות ברקע דברי אגדת חז"ל, המספרת על אישים שונים שלקחו נסרים מהתיבה, כסנחריב ופרשנדתא, בנו של המן.

שאלה: באיזו מאה חי ההיסטריון ברוסוס?
תשובה: השלישית לפני הספירה

שאלה: היכן ניתן למצוא את שרידי התיבה על פי השמועה שתיאר ברוסוס?
תשובה: בארמניה על הרי קורדוכים

שאלה: מה שמו של בנו של המן שעליו סיפרו שלקח נסרים מהתיבה?
תשובה: פרשנדתא

שאלה: מדוע אנשים נוטים לקחת עצים משרידי התיבה?
תשובה: כדי שישמשו עבורם כסגולה

שאלה: מתי פרשנדתא בנו של המן לקח נסרים מהתיבה על פי אגדת חז"ל?
תשובה: במאה השלישית לפני הספירה
הארלי קווין

הארלין קווינזל הייתה נערה אתלטית במיוחד, ובזכות כך קיבלה מלגת לימודים מיוחדת לספורטאים. היא רצתה מאוד ללמוד במחלקה לפסיכולוגיה של אוניברסיטת גות'אם סיטי. היא נעשתה לפסיכיאטרית חכמה ומבטיחה, אך ביום הראשון שלה כמתמחה בבית החולים לחולי נפש ארקהם אסיילום, היא פוגשת בג'וקר, שמפתה אותה ממש מהרגע הראשון. הג'וקר הגניב למשרדה של ד"ר הארלין כד ובתוכו ורד, וצירף אליהם פתק שקרא לה לפגוש אותו. הארלין הסתקרנה והלכה אל התא שלו, ושם הג'וקר אמר לה שהוא מתעניין בה, ובמיוחד בשמה: הארלין קווינזל. הוא הציע שאם תשנה אותו מעט, יתקבל השם "הארלי קווין", שם שכמעט זהה לשם דמותו של ארלקינו, הבדחן המפורסם של הקומדיה דל'ארטה, שם שמעלה חיוך על פניו. באותה ההזדמנות הג'וקר הודה בפני הארלין שהוא חושב שהיא מישהי שלה יהיה לו נוח לספר את סודותיו. הארלין, שמוצאת טיפוסים קיצוניים כאתגר מעניין, התחננה בפני המנהלים במשך שלושה חודשים שיתנו לה לטפל בג'וקר. באותו הזמן הארלין למדה על הג'וקר כל מה שיכלה, כדי להיות ערוכה לפגישות עמו, אמנם לאחר שהחלו להיפגש לשיחות, הג'וקר נפתח אליה וסיפר לה שאביו נהג להכות אותו מגיל צעיר מאוד. עם הזמן סיפוריו של הג'וקר נגעו בליבה, והיא התאהבה בו. הארלין חשבה שהבינה את הג'וקר, ושהוא בסך הכל נשמה אומללה שמחפשת לגרום לאנשים לצחוק מבדיחות שאינם מבינים. יום אחד הג'וקר ברח, ולאחר זמן קצר באטמן החזיר אותו לארקהם אסיילום כשהוא כולו חבול ופצוע. הארלין מזדעזעת ובחרש הליל פורצת לחנות תחפושות וגונבת תלבושת של ליצן חצר בצבעי אדום ושחור עם עיטורי יהלומים (כאזכור לתלבושת של ארלקינו, עליו הג'וקר ביסס את שמה) וכמה אביזרים נוספים. היא מחלצת את הג'וקר מארקהם אסיילום, ומציגה את עצמה בפניו, כשהיא לבושה בתחפושת שזה עתה השיגה, כ"הארלי קווין". כחלק מהאישיות החדשה שרכשה, הארלי מדברת בקול מעט גבוה בעל מבטא בולט.

שאלה: במחלקה לפסיכולוגיה של איזו אוניברסיטה הארלין רצתה ללמוד?
תשובה: גות'אם סיטי

שאלה: מי קיבלה מלגת לימודים מיוחדת לספורטאים?
תשובה: הארלין קווינזל

שאלה: איזו תלבושת נגנבת על ידי הארלין מחנות התחפושות?
תשובה: של ליצן חצר

שאלה: על ידי מי הוחזר הג'וקר לארקהם אסיילום?
תשובה: באטמן

שאלה: מי הכניס את הג'וקר לארקהם אסיילום לפני שהארלין החלה לעבוד שם?
תשובה: באטמן

שאלה: במשך כמה זמן ביקשה הארלין מהמנהלים שירשו לה לטפל בג'וקר?
תשובה: שלושה חודשים

שאלה: מהו השם שיתקבל אם הארלין קווינזל תשנה אותו מעט, ע"פ הג'וקר?
תשובה: הארלי קווין

שאלה: מהו שמו של הבדחן המפורסם של הקומדיה דל'ארטה?
תשובה: ארלקינו

שאלה: מה היה בכד שהג'וקר הגניב למשרדה של ד"ר הארלין?
תשובה: ורד

שאלה: במשך כמה זמן עבדה הארלין בארקהם אסיילום עד שחילצה משם הג'וקר?
תשובה: שלושה חודשים

שאלה: מי החזיר את הג'וקר לארקהם אסיילום לאחר בריחתו?
תשובה: באטמן

שאלה: מהו צבעה של תחפושת ליצן החצר שגונבת הארלין קווינזל מחנות התחפושות?
תשובה: אדום ושחור

שאלה: על פי הג'וקר, מי היה מכה אותו מאז שהיה צעיר?
תשובה: אביו

שאלה: במי פוגשת הארלין קווינזל ביומה הראשון כמתמחה בבית החולים לחולי נפש ארקהם אסיילום?
תשובה: בג'וקר
פלורידה

פלורידה היא מדינה מתנדנדת ונחשבת לגדולה ממדינות אלו. בשל כך, המדינה המושכת תשומת לב רבה מצד המועמדים לנשיאות במהלך הקמפיינים שלהם טרם הבחירות. משנות השלושים ועד חלק ניכר משנות ה -60, פלורידה הייתה למעשה מדינה של מפלגה אחת אשר נשלטה על ידי דמוקרטים שמרנים לבנים, והם היו בעלי שליטה רבה בקונגרס. מאז שנות השבעים, המצביעים הלבנים השמרנים במדינה עברו במידה רבה מהמפלגה הדמוקרטית למפלגה הרפובליקנית. על אף שרוב המצביעים הרשומים בפלורידה הם דמוקרטים, היא המשיכה לתמוך במועמדים לנשיאות הרפובליקנים עד שנת 2004, למעט ב -1976 וב-1996, בחירות בהן המועמד הדמוקרטי היה ממדינות הדרום.

שאלה: היכן הייתה לדמוקרטים השמרנים הלבנים בפלורידה השפעה רבה?
תשובה: בקונגרס

שאלה: ע"י מי נשלטה המפלגה הרפובליקנית כאשר קמה?
תשובה: על ידי דמוקרטים שמרנים לבנים

שאלה: ממתי עד מתי הייתה רק מפלגה אחת בפלורידה?
תשובה: משנות השלושים ועד חלק ניכר משנות ה -60

שאלה: לאן עברו המצביעים הלבנים השמרנים שהצביעו בעבר למפלגה הדמוקרטית?
תשובה: למפלגה הרפובליקנית

שאלה: ע"י מי נשלטה המפלגה בתקופה בה הייתה בפלורידה רק מפלגה אחת?
תשובה: דמוקרטים שמרנים לבנים
נעלמים

לאחר שהחבורה סיימה תיכון הם עוברים מאשמורת לגור בתל אביב בדירה של אמה ואלון והפעם הם משתדלים להתרחק מצרות לאחר שסיימו עם הצרות שרדפו אותם באשמורת, אך אז הם נתקלים בקבוצה אנרכית של אנשים מסתוריים שקוראים לעצמם: "הקבוצה" שמזדהים כארגון חדש הדוגל למען שוויון וצדק חברתי ומוחה נגד הפערים בין העשירים לעניים בחברה הישראלית. הם עוטים מסכות ומתחילים לעקוב אחר החבורה ולחקור אותם ומטילים אימה על רחובות העיר ועל החבורה בפרט. בעונה זו כל הזוגות נפרדים ונוצרות אהבות חדשות: דניאלה עוזבת לניו יורק והיא ושאולי נפרדים והוא מתאהב באלמה. אמה ועידו נפרדים בגלל הטירונות שלו לצבא אך הוא שובר את הרגל ועובר לגור בתל אביב עם החבורה ומתאהב בריטה ואמה מתאהבת באיתן חבר ילדותה. אלון ותמר נפרדים, תמר מתאהבת בריף הגולש והופכת לבת זוגו ואלון מתאהב בנועם אך היא דוחה אותו. דריה מתחילה לצאת להפגנות למען שוויון ופוגשת שם את נועם שגם היא כמוה דוגלת למען שוויון, דריה יוצאת מהארון כביסקסואליות ומתאהבת בנועם, שמתגלה כלסבית והן הופכות לבנות זוג.

שאלה: במי מתאהב שאולי לאחר הפרידה מדניאלה?
תשובה: באלמה

שאלה: לדירתם של מי החבורה עברה?
תשובה: של אמה ואלון

שאלה: כיצד נקראת הקבוצה האנרכית שהחבורה פוגשת?
תשובה: "הקבוצה"

שאלה: מי עומד בראש "הקבוצה"?
תשובה: אמה

שאלה: מדוע אמה ועידו נפרדו?
תשובה: בגלל הטירונות שלו

שאלה: לאן עברה החבורה לאחר התיכון?
תשובה: תל אביב
צ'אבי

צ'אבי ערך את הופעת הבכורה במדי נבחרת ספרד עד גיל 21 במשחק ידידות ב-17 בנובמבר 1998 מול איטליה. בהמשך שיחק צ'אבי עם הנבחרת במוקדמות אליפות אירופה לנוער 2000. צ'אבי הבקיע שני שערים ועזר לה לעבור את שלב הבתים מהמקום הראשון. בנובמבר 1999 פגשה ספרד את נורווגיה בפלייאוף ההעפלה לטורניר הגמר. במשחק הראשון מולה כבש צ'אבי שער אחד, ספרד ניצחה 1–3, ובגומלין ניצחה ספרד 0–4 ועלתה לטורניר הגמר, שהחל ב-27 במאי. צ'אבי שיחק בכל משחקי הנבחרת בטורניר הגמר, שסיימה את שלב הבתים במקום השני ובשל כך הגיעה למשחק על המקום השלישי מול סלובקיה, אותו ניצחה 0–1.

שאלה: באיזה טורניר שיחקה צ'אבי עם נבחרת ספרד?
תשובה: מוקדמות אליפות אירופה לנוער 2000

שאלה: מול איזו נבחרת ערך צ'אבי את הופעת הבכורה שלו במדי נבחרת ספרד?
תשובה: איטליה

שאלה: מול מי הבקיע צ'אבי את שערו הראשון במדי נבחרת ספרד?
תשובה: איטליה

שאלה: בכמה ניצחה ספרד את נורווגיה במשחק הראשון מולה?
תשובה: 1–3

שאלה: כמה שערים הבקיע צ'אבי בטורניר הגמר?
תשובה: שני שערים

שאלה: איזו נבחרת נפגשה עם ספרד בפלייאוף ההעפלה לטורניר הגמר?
תשובה: נורווגיה

שאלה: מתי נערכה הופעת הבכורה של צ'אבי במדי נבחרת ספרד?
תשובה: ב-17 בנובמבר 1998
רשת מדיה

באפריל 2005, עם סיום העשור, התקבלה החלטה על ידי ועדה הנכללת במשרד התקשורת, שרק שתי זכייניות תקבלנה חוזי שידור לעשור העוקב. מתוך ארבע המתמודדות (המתמודדת הרביעית הייתה כאן, גוף אשר לא שידר בעבר) נבחרו "קשת" ו"רשת" להוביל את לוח המשדרים. "קשת", אשר זכתה בציון סופי הגבוה במכרז, קיבלה ארבעה ימי שידור, בעוד ש"רשת" זכתה לשדר רק שלושה. לפיכך שידרה "רשת" עד 2007 בימים ראשון-שלישי ו"קשת" רביעי-שבת. בשנים 2008, 2010 וב-1 בינואר 2012 השתנו ימי השידור והיא משדרת ברביעי-שבת. מאז הזכייניות החליפו ביניהן את הימים מדי שנה.

שאלה: באילו ימים בשבוע שידרה רשת במקור?
תשובה: ראשון-שלישי

שאלה: איזה רשת זכתה במקום הראשון במכרז?
תשובה: "קשת"

שאלה: פעם בכמה זמן הזכייניות מחליפות ביניהן את ימי השידור?
תשובה: מדי שנה

שאלה: באיזו שנה החלו הזכייניות להחליף את ימי השידור?
תשובה: 2008
אור

מהירות האור בריק היא קבוע יסודי בפיזיקה, השווה לכ-300 אלף קילומטר בשנייה, כאשר בתווך חומרי המהירות קטנה יותר בהתאם למקדם השבירה של התווך. מהירות האור בריק היא הגבול העליון למהירות שניתן להגיע אליה או להעביר מידע. חקר תכונותיה המיוחדות של מהירות האור בתחילת המאה ה-20 יצר מהפכה בתורת התנועה הניוטונית, ופתח את הדרך לתורת היחסות. האור החל להיחקר באופן מדעי בימי הביניים, מחקר שתרם בעיקר לעדשות של משקפות, טלסקופים ומיקרוסקופים. בתחילת המאה ה-20 התגלה שהאור מתנהג כגל אך גם כחלקיק - תופעה שנקראת דואליות גל-חלקיק. חלקיק האור הוא חסר מסה ונקרא פוטון. הבנת טבעו של האור פתחה פתח אל תורת הקוונטים, שהיא אחד מעמודי התווך של הטכנולוגיה והפיזיקה המודרנית.

שאלה: מתי התחילו לחקור את האור בצורה מדעית?
תשובה: בימי הביניים

שאלה: מתי התרחש המחקר על מהירות האור שהוביל לפתיחת הדרך לתורת היחסות?
תשובה: בתחילת המאה ה-20

שאלה: במה עוסקת תורת היחסות?
תשובה: מהירות האור

שאלה: מהי מהירות האור בפיזיקה?
תשובה: 300 אלף קילומטר בשנייה

שאלה: מתי הפכה מהירות האור לקבוע בעולם הפיזיקה?
תשובה: בתחילת המאה ה-20

שאלה: כיצד נקראת התופעה בה האור מסוגל להתנהג גם כגל וגם כחלקיק?
תשובה: דואליות גל-חלקיק

שאלה: למה תרם המחקר של האור בימי הביינים?
תשובה: עדשות של משקפות, טלסקופים ומיקרוסקופים
סקוטלנד

סקוטלנד היא חלק מן הממלכה המאוחדת, כלכלתה משולבת היטב באיחוד האירופי והיא מייצאת מוצרים רבים למדינות האיחוד. מלבד מצבורי נפט גדולים בים הצפוני שחיזקו את כלכלתה, הייתה סקוטלנד אזור מתועש מאוד למן המהפכה התעשייתית. נפוצה בה בעיקר התעשייה הכבדה: פלדה, ספנות וכריית פחם. בעשורים האחרונים התפתחה תעשיית היי־טק, שהחליפה במידה רבה את התעשיות הכבדות המסורתיות. גם ענף השירותים הפיננסים מפותח, והבירה אדינבורו נחשבת לאחד המרכזים הפיננסיים הגדולים באירופה. ענף התיירות בולט בכלכלתה של סקוטלנד. ענף מרכזי נוסף הוא חקלאות: בצפון המדינה מגדלים שיבולת-שועל, ממנה מכינים מאכלים סקוטיים מסורתיים שונים, ושעורה, ממנה מייצרים את הוויסקי הסקוטי במבשלות ברחבי המדינה. הוויסקי הסקוטי נחשב כעומד בשורה אחת עם הוויסקי האירי והוויסקי האמריקאי, בעיקר בזכות הסינגל מאלט. סקוטלנד היא יצרנית הוויסקי הגדולה בעולם ובכמעט כל פאב או מסעדה אפשר למצוא ויסקי תוצרת סקוטלנד. ביישובים שליד הים עוסקים בדיג, בעיקר של סלמון הסקוטי. בחוות מגדלים חזירים, צאן ובקר לתעשיית הבשר.

שאלה: מי המובילה העולמית בייצור ויסקי?
תשובה: סקוטלנד

שאלה: מהו המשקה האלכוהולי הנמכר ביותר בעולם?
תשובה: בירה

שאלה: ממה מכינים וויסקי סקוטי?
תשובה: שעורה

שאלה: מהי התעשייה הנפוצה ביותר בסקוטלנד?
תשובה: התעשייה הכבדה
שון מנדס

ב-12 ביולי 2016 הוציא את השיר "Treat You Better" וב-18 באוגוסט 2016 הוציא את השיר "Mercy". ב-23 בספטמבר יצא לאור אלבומו השני של מנדס, Illuminate שהגיע לראש מצעד הבילבורד 200. ב-20 באפריל 2017 הוציא את השיר "There's Nothing Holdin' Me Back", ובשיאו הצליח השיר להגיע אל המקום ה-5 במצעד הבילבורד הוט 100. באפריל 2017 יצא מנדס לסיבוב ההופעות Illuminate World Tour שנמשך עד חודש דצמבר של אותה השנה. בנוסף לכך, שון מנדס הוא הפרזנטור של "ג'ורג'ו ארמני", ובחודש אוגוסט 2017 הוציא מנדס בושם ששמו "Shawn Mendes Signature".

שאלה: איזה אלבום של מנדס הגיע לראש מצעד הבילבורד 200?
תשובה: Illuminate
חשמונאים

בשנת 200 לפנה"ס, בימי המלך אנטיוכוס השלישי מהשושלת הסלאוקית, כבשו מלכי בית סלאוקוס את ארץ ישראל מידי מלכי בית תלמי המצרים. בתחילה נקט אנטיוכוס השלישי גישה אוהדת כלפי היהודים, אך יורשיו, סלאוקוס הרביעי ואנטיוכוס הרביעי (אפיפנס), שאפו להפיץ בקרב כל נתיניהם את התרבות ההלניסטית, וגזרו גזירות על קיום הדת היהודית. ההתערבות הסלאוקית החלה בהדחת הכהן הגדול חוניו השלישי ומינויו של יאסון אחיו במקומו. יאסון ביקש להפוך את ירושלים לפוליס הלניסטית ושילם לשלטונות כסף בתמורה למינויו. בסופו של דבר הודח גם יאסון על ידי מתייוונים קיצוניים שסברו שהוא מתון מדי, ובמקומו מונה מנלאוס שבזז את אוצרות בית המקדש והנהיג בו עבודת אלילים.

שאלה: איזה מלך מבית סלאוקוס שלט בא"י 200 שנה לפנה"ס?
תשובה: המלך אנטיוכוס השלישי

שאלה: איך קראו לאח של חוניו השלישי?
תשובה: יאסון

שאלה: מי ירש את אנטיוכוס השלישי?
תשובה: סלאוקוס הרביעי

שאלה: איזה מלך מבית תלמי הפסיד את א"י בקרב למלך אנטיוכוס השלישי?
תשובה: אפיפנס

שאלה: איך קיבל יאסון את משרת הכהן הגדול?
תשובה: שילם לשלטונות כסף

שאלה: את מי החליף מנלאוס?
תשובה: יאסון

שאלה: איזה מלך מינה את יאסון לכהן הגדול?
תשובה: סלאוקוס הרביעי
תוחלת חיים

תוחלת החיים אינה משליכה בהכרח על הגיל המקסימלי. גם בתקופות בהן תוחלת החיים הייתה נמוכה מאוד, היו שהגיעו לגילאים מופלגים. כתבים ממצרים העתיקה מציינים גיל של 110 שנה כמשך חיים אידיאלי. בתנ"ך מדובר על דורות ראשונים בהם חיו קרוב ל-1,000 שנה. פרשני המקרא המסורתיים מבינים מספרים אלו כפשוטם, אך חוקרי המקרא המשתמשים בשיטת ביקורת המקרא מתייחסים למספרים אלה כאל מיתוס, או מפרשים שהחישובים נעשו לפי שיטת חישוב שונה מזו של היום. לפי חלק מהפרשנויות, הבורא קצב את חייהם של בני האדם לאחר המבול ל-120 שנה, למעט חריגות בודדות, כגון יוכבד אם משה. מהפסוק בספר תהילים, פרק צ', פסוק י' ”ימי שנותינו בהם שבעים שנה ואם בגבורות שמונים שנה“, ניתן להבין שהיו שהגיעו לגילאים אלה כבר אז.

שאלה: כמה שנים חיו האנשים בתקופת המבול?
תשובה: 120 שנה

שאלה: באיזה שיטה משתמשים חוקרי המקרא המתייחסים למספרים כאל מיתוס?
תשובה: ביקורת המקרא

שאלה: מהו משך החיים האידיאלי על פי כתבים מצריים?
תשובה: 110 שנה

שאלה: איפה מצויינים דורות שחיו קרוב ל1000 שנה?
תשובה: בתנ"ך

שאלה: מיהי אימו של משה?
תשובה: יוכבד

שאלה: כמה שנים חיו האנשים במצרים העתיקה?
תשובה: 110